**Santiago Peña Palacios** (født 16. november 1978) er en paraguayansk politiker og økonom som har vært Paraguays president siden 15. august 2023. Han var kandidat for det nasjonalistiske og konservative Coloradopartiet. Han har tidligere vært finansminister og også sittet i styret for Paraguays sentralbank.

Biografi
--------

Santiago Peña er utdannet økonom fra Universidad Católica "Nuestra Señora de la Asunción" (2001) og School of International and Public Affairs, Columbia University (2003). Han arbeidet som økonom inntil Horacio Cartes utpekte ham til å erstatte German Rojas som finansminister i 2015 etter at Rojas trakk seg av personlige grunner. Han har også undervist i økonomi ved Universidad Católica "Nuestra Señora de la Asunción" og utgitt flere forskningsdokumenter om finans og pengepolitikk.

Peña meldte seg inn i Coloradopartiet i oktober 2016 etter at han hadde vært medlem i Authentic Radical Liberal Party (PLRA) siden han var 17 år. Han ble beskyldt for å gjøre dette fordi den daværende president Cartes (fra Coloradopartiet) hadde annonsert at han ville skifte ut regjeringsmedlemmer som ikke var partimedlemmer. Peña kunngjorde at han meldte seg inn på grunn av partiets fokus på å utvikle Paraguay, og han hevdet også at han var i slekt med en av partiets grunnleggere, Jaime Peña.

Han stilte som partiets presidentkandidat ved presidentvalget i 2018, men tapte da mot Mario Abdo Benítez. Etter nederlaget ble Peña valgt inn i styret for Banco Amambay i mars 2018. Banken er en del av Cartes-gruppen som eies av den tidligere president Horacio Cartes.

I 2022 stilte Peña på nytt som presidentkandidat. Han ble sett på som en som videreførte Horacio Cartes’ politikk, mens hans motkandidat Arnoldo Wiens ble sammenlignet med Abdo Benítes. Kritikere av Peña hevdet at han ville ende opp som et talerør for Horacio Cartes om han ble valgt.

Peña ble valgt til president 30. april 2023 etter å ha fått 43,9% av stemmene. (I Paraguay avgjøres presidentvalget etter en valgrunde.) Han ble gratulert av avtroppende president Mario Abdi Benítez, Brasils president Luiz Inácio Lula da Silva og Argentinas president Alberto Fernández. Etter valgseieren la han vekt på å skape samarbeid for å møte landets økonomiske utfordringer. Han ble tatt i ed som president 15. august 2023.

### Politisk syn

Før valget i 2023 ble Peña betraktet som en konservativ politiker som var mot abort og likekjønnet ekteskap. I 2017 var imidlertid Peña for likekjønnet ekteskap og mente at abort måtte «diskuteres åpent og uten fordommer». men han endret standpunkt etter kritikk fra konservative kretser. IUnder valgkampen i 2023 lovte han å skape 500.000 nye jobber, og avviste å gjennomføre skatteøkninger. Det siste ble kritisert av «The Guardian» som skrev at Paraguay «har en underfinansiert stat og det laveste skattenivået i Sør-Amerika, noe som i stor grad favoriserer de rikeste i samfunnet». I mai 2023 kunngjorde han at han ønsket å flytte Paraguays ambassade i Israel til Jerusalem etter han han var innsatt som president.

I februar 2023 sa Peña i et intervju med Folha de S.Paulo at militærdiktaturet under Alfredo Stroessner hadde resultert i «mer enn 50 års stabilitet i Paraguay». Peña hevdet videre at Stroessner, som kom til makten ved et statskupp i 1954, hadde kommet til makten gjennom en «politisk enighet». Hans uttalelser ble kritisert av opposisjonen og av aktivister, og han ble beskyldt for å forsøke å trekke til seg konservative og ultrakonservative velgere i Coloradopartiet.

Referanser
----------

1. 1 2 3   eleconomista.com.ar[Hentet fra Wikidata]
2. ↑   www.neahoy.com[Hentet fra Wikidata]
3. ↑   www.clarin.com[Hentet fra Wikidata]
4. 1 2  «Peña se afilia al Partido Colorado para seguir como ministro». Última Hora. 29. oktober 2016.
5. ↑  «Santiago Peña Palacios | World Bank Live». live.worldbank.org.
6. ↑  «News & Stories». www.sipa.columbia.edu.
7. ↑  «Curriculum vitae». Ministerio de Hacienda. Archived from the original on 16. februar 2016. Besøkt 25. august 2023. CS1-vedlikehold: Uheldig URL (link)
8. ↑  «Por qué me hice Colorado: el extenso descargo de Santiago Peña». Ñandutí. 31. oktober 2016. Archived from the original on 1. november 2016. Besøkt 25. august 2023. CS1-vedlikehold: Uheldig URL (link)
9. ↑  Elliott, Lucinda; Desantis, Daniela (26. april 2023). «Paraguay presidential hopeful Santiago Pena seeks to be calm amid political storm». Reuters.
10. ↑  Barros, Laura (19. desember 2022). «Partido Colorado elige a Santiago Peña candidato y a Horacio Cartes de líder». Swissinfo.
11. ↑  «Se definieron las primarias en Paraguay: el delfín de Horacio Cartes será candidato a presidente en 2023». Infobae. 18. desember 2022.
12. ↑  «Duras críticas de Blanca Ovelar a Santiago Peña». El Trueno. 15. desember 2021.
13. ↑  Elliott, Lucinda; Desantis, Daniela (1. mai 2023). «Paraguay's conservatives score big election win, defusing Taiwan fears». Reuters.
14. ↑  «Santiago Pena, Paraguay's new president, faces tricky balancing act». Reuters. 15. august 2023.
15. 1 2  Costa, William (27. april 2023). «Paraguay looks for change as election looms. But that's not on the ballot». The Guardian.
16. ↑  «Peña está a favor del matrimonio igualitario (Peña in favor of marriage equality)». Última Hora. 10. mai 2017.
17. ↑  Lezcano F. Juan Carlos (30. oktober 2017). «Antes sí ¿ahora no? (Before yes, now no?)». RDN.
18. ↑  «Netanyahu, Paraguay's Santiago Peña talk embassy move to Jerusalem». The Jerusalem Post.
19. ↑  «Santiago Peña elogió la dictadura de Alfredo Stroessner». Última Hora. 28. februar 2023. Arkivert fra originalen 1. mars 2023. Besøkt 25. august 2023.
20. ↑  «Dictadura de Stroessner: con estas fotos ironizan el "acuerdo político" al que se refería Peña». ABC Color. 1. mars 2023.
21. ↑  «A Santiago Peña "le borraron su memoria", afirman por su elogio a Alfredo Stroessner». Última Hora. 1. mars 2023.